Dünemeert

At Dünemeert (Lathyrus japonicus) as en plaant ütj det famile flenerkbloosen (Faboidae).

 Beskriiwang 
At dünemeert as en muarjuarag krüüs. Hat wääkst ütj lung ruter an woort 50 bit 80 cm lung. A bleeden san grä-green an 5 bit 10 cm lung. Üüb't aanj waaks fiin 10 bit 45 mm lung bleetjin.

2 bit 7 bloosen stun uun en drüüw. Jo san laachtruad of brons an wurd leederhen blä, a jügen kön uk witj wees. A früchthöskin san flaak üs eerten an wurd ruad-brün, wan's rip san. At siad as trinj.

 Föörkemen 
Di slach komt trinj am a eerd fööraal üüb a nuurdelk heleft föör. Dü fanjst dünemeerten uun Aasien, Europa an Nuurdameerikoo, man uk uun Patagoonien uun Süüdameerikoo. Jo waaks bi arke küst, auer at siad 5 juar loong uun saaltweeder auerlewe koon, an sodenang aueraal henspeeld woort.

 Slacher 
 Lathyrus japonicus onerslach japonicus
 Lathyrus japonicus onerslach maritimus
 Lathyrus japonicus maritimus naist onerslach acutifolius
 Lathyrus japonicus maritimus naist onerslach pellitus

 Nat 
A früchthöskin koon am iidj, tuföl diarfaan as oober giftag. A Sjiineesen brük a bleeden üs medisiin. A indioonern uun Nuurdameerikoo haa a frücht eden an uk üs medisiin brükt.

 Literatüür 
 H. Haeupler & Th. Muer: Bildatlas der Farn- und Blütenpflanzen Deutschlands. Ulmer Verlag, Stuttgart. 2000. .

 Ferwisang efter bütjen 

 'Den virtuelle floran' - bilen 

Kategorie:Fabaceae